شي غريب..اشو اخر موضوعين كتبتهم ما لكيت اي تعليق عليه، لا من قريب ولا من بعيد، اذا شخص واحد مشغول..نعذره..بس اشو حتى اختي ما كتبتلي تعليق..على العموم براحتكم، يكفيني كتبت افكاري وقريتوها...
ما ادري ليش فجأة ردت اسمع اغاني عمرو ذياب..شغلت مجموعة الاغاني الكاملة اله، ودا اسمعها هسة...
كان طيب كان حنيين
اتاريه كذاب كبير
مش زي ما كان مبين
دة خدعنا سنين كتير
حاليا هذي الاغنية....مرات احب اسمع بس اغاني عمرو ذياب، احس بيها شي مميز، اتذكر اول اغنية مفضلة لعمرو ذياب هي"كان عندك حق" واغنية "يا ملك قلبي في الهوى"
اكو اغاني تبقى بالبال ومستحيل ننسى الايام والذكريات الي ترافقها
مثلا اغنية ..كان عندك حق تدوب وترق وترجع تاني يا قلبي تدق
ندوب في هواه ونقول الاه...
تذكرني بأيام حلوة وية اهلي، جنا نكدر نطلع..براحتنا..الوكت جان مختلف,,طفولتي حلوة ...جان عندي كاسيت بي مجموعة اغاني عربية من ضمنها اغنية "كان عندك حق" واعنية"من تكون" لنبيل شعيل..هذي الاغنية صح قديمة ومر عليها زمن طويل بس روعة باللحن والكلام، واغنية اصالة نصري،"ما بحبش حد الا انت" صح اني مو كلش اسمع اغاني اصالة نصري بس هذي الاغنية غير كل الاغاني..هي واغنية..اغضب..اتهمتك..ما قلتليش....وبعد كم اغنية ما تجي على بالي..
حاليا دا اسمع اغنية..."بعد الليالي"..
فات قد اي ولا يوم قدرت انساك
وليه الدنيا ليه يا حبيبي بعيد وخداك
انا مش قادر على نسيانك حبيبي
مين في الدنيا حيملى مكانك حبيبي
والله بحبو وحفظل احبو حبيبي
مفسي ارتاح انا بين احظانك..حبيبي
هذي الاغنية، ذكرتي بوحدة من صديقاتي، جانت فترة صداقتي قصيرة بس حلوة، جانت تحب عمرو ذياب ، استمرت صداقتي بيها لمدة سنة ونص، بس بعدتنا الايام، لان الصداقة الجديدة الي كونتها وية غير بنات، ما عجبتها، برغم اني بقيت وياها وجنت احب ان تستمر صداقتي وياها بس بعدها ..مرت ايام الدراسة، تخرجنا، تزوجت صديقتي وسافرت لمصر حسب ما سامعت....قبل فترة دا ادور على شي معين بدفتر ذكرياتي، لكيت شي اني ناسيته تماما، حسيت وكأنما صفعة مفاجأ اجتني، لكيت بداخل الدفتر صورتين الي ولصديقتي..وحدة واحنة بالمدرسة وبملابس المدرسة"الزي المعهود" والصورة الثانية جانت بوحدة من السفرات المدرسية الى "برج صدام" بلايام الي جان هذا البرج موجود...جنا رابع اعدادي...اكتشتف اني ناسيه هذي الصورتين...بحيث بيومها من لكيت الصور بقيت اباوع عليها وتذكرت هواية سوالف وايام..خاصة ايام الدروس الخصوصية الي بالاعظمية، او التجمعات الي بالبيت، او سفرات المدرسة...
حيل..الايام شلون تعدي بسرعة...
وبعدني اسمع عمرو ذياب..
طبعا اني جيت عالنت وما اعرف شنو اسوي، حاليا ماكو احد على المسنجر، صديقاتي كلهم ما موجودات ولا لايون كنك، ولا حتى حسامو..او لولو..
شكد احب هذي الاغنية
قبل الوداع قرب هنا..قرب تعالا وضمني
خليك شوية بحظني حاول تفتكر
من كم سنة انت وانا
مع بعضنا وبتحبني خليك معايا بحظني حاول تفتكر
مين اللي قلك اني بعتك وانت ليه صدقتوا ليه....
واو...اغنية خليك فاكرني
يلي بجمالك وبعيونك دول أسرني
خليك فاكرني..وان حس قلبك يوم بقلبي
ابقى زورني..
اعتقد اني راح ابقى كاعدة الى باجر لان مدة يجيلي نوم،وعاجبتي الاجواء وية اغاني عمرو ذياب..
راح اترك الكتابة هنا واقرا بلوكات ثانية او اتصفح اي موقع عالنت